CELEX: C2004/118/110
Language: el
Date: 2004-04-30 00:00:00
Title: Υπόθεση Τ-131/04: Προσφυγή του Luc Jacobs κατά της Επιτροπής των Ευρωπαϊκών Κοινοτήτων, που ασκήθηκε στις 26 Μαρτίου 2004

30.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 118/51
            
         Προσφυγή του Luc Jacobs κατά της Επιτροπής των Ευρωπαϊκών Κοινοτήτων, που ασκήθηκε στις 26 Μαρτίου 2004
   (Υπόθεση Τ-131/04)
   (2004/C 118/110)
   Γλώσσα διαδικασίας: η γαλλική
   Ο Luc Jacobs, κάτοικος Βρυξελλών (Βέλγιο), εκπροσωπούμενος από τον Nicolas Lhoëst, avocat, με τόπο επιδόσεων στο Λουξεμβούργο, άσκησε στις 26 Μαρτίου 2004 προσφυγή ενώπιον του Πρωτοδικείου των Ευρωπαϊκών Κοινοτήτων κατά της Επιτροπής των Ευρωπαϊκών Κοινοτήτων.
   Ο προσφεύγων ζητεί από το Πρωτοδικείο:
   
               —
            
            
               να ακυρώσει την απόφαση της ΑΔΑ της 14ης Απριλίου 2003 κατά το μέρος που
               
                           —
                        
                        
                           δεν κατέταξε τον προσφεύγοντα στον βαθμό Β4, κλιμάκιο 3, κατά τον χρόνο του διορισμού του,
                        
                     
                           —
                        
                        
                           δεν αποκατέστησε τη βλάβη στην εξέλιξη της σταδιοδρομίας του προσφεύγοντος, επισπεύδοντας την ημερομηνία προαγωγής του στον βαθμό Β3 και προάγοντάς τον, ενδεχομένως, στον βαθμό Β2,
                        
                     
                           —
                        
                        
                           περιόρισε την ισχύ της αποφάσεως ανακατατάξεως, όσον αφορά τα αποτελέσματα οικονομικής φύσεως, μέχρι τις 5 Οκτωβρίου 1995,
                        
                     
         
               —
            
            
               να ακυρώσει την απόφαση της ΑΔΑ της 11ης Δεκεμβρίου 2003, η οποία κοινοποιήθηκε στον προσφεύγοντα στις 16 Δεκεμβρίου 2003 και με την οποία απορρίφθηκε η με αριθμό R/473/03 ένστασή του,
            
         
               —
            
            
               να υποχρεώσει την καθής στην καταβολή αποζημιώσεως προσωρινώς ορισθείσας στο ποσό των 125 000 ευρώ, στην αδόκητη περίπτωση που δεν καταστεί δυνατή η αποκατάσταση της βαθμολογικής εξελίξεως του προσφεύγοντος,
            
         
               —
            
            
               να καταδικάσει την καθής στο σύνολο των δικαστικών εξόδων.
            
         Ισχυρισμοί και κύρια επιχειρήματα:
   Ο προσφεύγων στην παρούσα διαφορά, ο οποίος είχε καταταγεί στον βαθμό Β5, κλιμάκιο 3, κατά τον διορισμό του, τον Ιανουάριο του 1991, αντιτίθεται στην απόφαση της ΑΔΑ περί κατατάξεώς του, κατόπιν επανεξετάσεως, στον βαθμό Β4, κλιμάκιο 2, και όχι στον βαθμό Β4, κλιμάκιο 3, περί μη αποκαταστήσεως της βλάβης που υπέστη στη βαθμολογική του εξέλιξη και περί περιορισμού της ισχύος της αποφάσεως ανακατατάξεως, όσον αφορά τα αποτελέσματα οικονομικής φύσεως, μέχρι τις 5 Οκτωβρίου 1995.
   Οι προβαλλόμενοι ισχυρισμοί ταυτίζονται με αυτούς της υποθέσεως Τ-125/04, Rousseaux κατά Επιτροπής.